www.kulturne.sk

TVORCAST: IVO KRISTIÁN KUBÁK: REŽISÉR, AUTOR, DRAMATURG, PEDAGÓG
2022-02-26 19:00 - 20:00 (Europe/Bratislava) | Bar Museum, Malá hora 2, Martin, 03601, Slovenská republika
TVORCAST
Umelci a umelkyne, tvorcovia a iní kreatívni ľudia na jednom mieste.
Moderované diskusie na aktuálne témy z oblasti umenia a kultúry.
Prvým hosťom novej série bude Ivo Kristián Kubák.
Režisér, autor, dramaturg, pedagóg. Spolu s Máriou Novákovou umelecký šéf divadelného súboru Tygr v tísni a zakladajúci riaditeľ Divadla VILA Štvanice v Prahe.
Ako prvý režisér v Českej republike uskutočnil inscenačný projekt imerzného divadla, čomu sa venuje dodnes a tieto inscenačné postupy priniesol v roku 2020, tesne pred vypuknutím pandémie, na stredné Slovensko.
Aké výzvy pred ním dnes stoja.
Čo môže priniesť táto divadelná forma dnešným divákom aj na Slovensku.
Prečo je v rôznych krajinách sveta tak populárna, že na predstavenia (a opakovane) prichádzajú aj ľudia, ktorí divadlá inak nenavštevujú.
Ako sa zmenil (jeho) umelecký svet počas pandémie a čo si myslí, že nás v blízkej budúcnosti čaká v umení, kultúre a kultúrnosti.
To prezradí 26. februára o 18.00 v Barmuseu.

Moderuje: Adriána Cieślaková

Podujatie z verejných zdrojov podporil Fond na podporu umenia.

BLAME YOUR GENES
2022-02-25 20:00 - 21:00 | Bar Museum, Malá hora 2, Martin, 03601, Slovenská republika
BLAME YOUR GENES JE SÓLOVÝ ELEKTRONICKÝ PROJEKT LUKÁŠA ZDURIENČÍKA Z INDIE- POPOVEJ SKUPINY ELECTIONS IN THE DEAFTOWN
Blame Your Genes je sólový elektronický projekt Lukáša Zdurienčíka z indie- popovej skupiny Elections In The Deaftown, ktorým hrá na strunu vyznávačom rovných aj zlomených beatov. Klubové parkety privádza do varu tanečnejšími žánrami ako sú house,
elektropop alebo breakbeat. Domácu scénu prekvapil rozmanitosťou a vyzretosťou svojho 5-trackového debutového EP “Liquid White”, ktorým si vyslúžil aj shortlist na Rádiohlavách v kategórii Objav roka. V decembri vydal singel “Limbo” na uznávanom nemeckom labeli Traum Schallplatten, kde začiatkom februára 2020 vychádza aj jeho druhé EP s názvom Planets.

Z verejných zdrojov podporil Fond na podporu umenia.

Kino Moskva: V lete ti poviem, ako sa mám
2022-02-24 18:00 - 2022-02-26 20:00, 2022-02-17 20:00 - 2022-02-21 22:00, 2022-02-14 18:00 - 20:00 | Kino Moskva, Moskovská 1, Martin, 03601, Slovenská republika
Spleť vzťahov, reálnych a zároveň vtipných situácií, ktoré prináša sám život. Film o priateľoch, ktorých snaženie smeruje k jedinému cieľu: „BYŤ ŠŤASTNÝ“.
Komédia na motívy bestselleru Evity Twardzik, V lete ti poviem, ako sa mám, mapuje životy partie štyridsiatnikov, ktorí sa kamarátia od detstva a dodnes sa stretávajú už spolu so svojimi rodinami. Po rokoch sa ale začínajú objavovať tajomstvá, ktoré ich životy navždy zmenia.
Tesne pred Vianocami oznámi Ivane (Tereza Kostková), ktorá žije len pre rodinu, jej manžel Martin (Marián Miezga) vec, ktorá jej zničí sviatky, a o ktorej vie len ich spoločná kamarátka Adriana (Dana Rogoz), rozvodová právnička. Tá sa ako jediná z partie nevydala a nemá deti. Žije sama, ale udržiava pomer so svojim šéfom Filipom (Martin Hofmann). Ďalšia z partie Ela (Andreea Vasile) je známa televízna moderátorka, ktorá vedie harmonický život s prekladateľom kníh Andrejom (Ondřej Sokol) a ich desaťročnými dvojičkami, kým sa nečakane neobjaví jej bývalá láska Dávid (Ján Koleník). Partiu uzatvára majiteľ reštaurácie Vlado (Pavel Bartos), ktorý sa po rozvode s Vierou (Soňa Norisová) druhýkrát oženil s mladšou Broňou (Dominika Morávková). Po skúsenostiach z predošlého vzťahu si neželá, aby jeho žena pracovala, tak Broňa robí všetko pre to, aby sa o jej pracovných aktivitách nedozvedel. Ela jej v tom pomáha. Spleť tajomstiev, koré majú medzi sebou nielen páry, ale aj samotní priatelia, sa začne ešte viac zamotávať, keď sa na Adrianu obráti premiérova manželka (Petra Vajdová) a chce svojho muža (Jaroslav Plesl) opustiť v čase predvolebnej kampane…

FILMOVÝ FESTIVAL JEDEN SVET
2022-02-19 16:00 - 22:00 | Bar Museum, Malá hora 2, Martin, 03601, Slovenská republika
16.00. Detský eko workshop
Uhádneš kam patrí? Cesta za ľadom a Múzeorobot.
Pre deti od 4 do 10 rokov.

17.00. Nová šichta
Tomáš Hisem prežil 25 rokov pod zemou ako baník na Ostravsku. Trh práce sa však prudko mení, bane sa zatvárajú, baníci sa rekvalifikujú. Tomáš si napriek neveriacim pohľadom svojich kamarátov volí špecializáciu, ktorá má k jeho pôvodnej profesii naozaj veľmi ďaleko. Rozhodne sa vymeniť šachtu za digitálny priestor a stať sa programátorom. Intímny a zároveň zľahka humorný časozberný portrét z dielne režiséra Jindřicha Andrša sleduje komornú, ale epickú odyseu obyčajného človeka. Svojím nevtieravým humanizmom evokuje diela klasikov britského sociálneho realizmu.
RÉŽIA
Jindřich Andrš / Česko / 2020 / 91 min.
JAZYK
česky, anglicky
TITULKY
české, anglické
TÉMA
Slovensko a Česko za ľudské práva

18.45. Ako som sa stala Partizánkou
Druhá svetová vojna stále ukrýva množstvo príbehov, z ktorých niektoré zostanú navždy tajomstvom. Jednou z mozaiky takýchto spomienok sú aj osudy rómskych partizánov v bývalom Československu. Filmová režisérka Vera Lacková, ktorá je pravnučkou práve jedného z nich, sa o skutkoch svojho pradedka dozvedela už počas toho ako bola malé dieťa a jej prababka jej hovorila rozprávky o jeho dobrodružstvách.
Popri odhaľovaní histórie svojej rodiny nájde Vera aj ďalších rómskych partizánov. Okrem jej dedka Jána rozpráva film aj príbehy ďalších troch odbojárov. Tieto príbehy však ani zďaleka nie sú také, aké sa rozprávajú deťom. Väznenie v koncentračných táboroch, vraždy mnohých blízkych, krvavé bitky počas oslobodzovania Slovenska, partizánska činnosť, spolupráca s americkou tajnou službou, avšak aj udalosti, ktoré sa stali až po vojne –toto všetko môžeme sledovať prostredníctvom rozhovorov s potomkami a aj s tými, ktorí si na toto obdobie dobre pamätajú a sami boli súčasťou týchto príbehov.
Popri svojom hľadaní naráža na hlboko zakorenené predsudky, ľahostajnosť a nenávisť voči rómskej komunite, a to nie len v spomienkach tých, s ktorými má možnosť hovoriť, ale aj pri pohľade na súčasnosť. Autorkinou motiváciou je zbúrať práve tento dlhodobý stereotypný názor a pohľad na Rómov len ako na obete nacizmu. História poukazuje na mnoho Rómov, ktorých činy siahajú ďaleko nad rámec menšinového etnika a zaslúžene sú súčasťou európskych dejín.
RÉŽIA
Vera Lacková/2021/90 min.
JAZYK
slovensky, nemecky
TITULKY
anglické, slovenské
TÉMA
Slovensko a Česko za ľudské práva,
Vzťahy

20.30. Stolen Fish
2021/30 min.
Réžia: Malgorzata Juszczak
Jazyk: anglicky
Tilulky: slovenské
Téma: Vplyv nadmerného rybolovu v Gambii

FILMOVÝ FESTIVAL JEDEN SVET
2022-02-18 18:00 - 22:00 | Bar Museum, Malá hora 2, Martin, 03601, Slovenská republika
18:00. Tieňohra
Tieňohra je experimentálne natočený príbeh o ďalekosiahlych dôsledkoch európskej azylovej politiky. V súčasnosti sa v celej Európe postavili ploty a žiadať o azyl je takmer nemožné. Tínedžeri sa brodia zasneženou krajinou a na ceste stretávajú agresívnu pohraničnú políciu. Dosiahnuť konečný cieľ je zrazu ťažšie ako kedykoľvek predtým. Ich cesta vedie naprieč celou Európou: z Grécka do Severného Macedónska, Srbska a Bosny a Hercegoviny, z Talianska do Francúzska a Holandska. Film sa natáčal tri roky, čiastočne ho natočili sami hlavní hrdinovia na svoje telefóny.
RÉŽIA
Eefje Blankevoort, Els van Driel / Holandsko / 2021 / 90/52 min.
JAZYK
anglicky, grécky
TITULKY
slovenské
TÉMA
Migrácia
19.10. Prečo plasty? Mýtus zvaný recyklácia
Kríza znečistenia životného prostredia plastmi prerástla v posledných rokoch do medzinárodného škandálu. Fotografie mŕtvych zvierat, znečistených riek a oceánov šokovali svet. Odvetvie výroby plastových obalov vyhlásilo, že pozná riešenie problému: je ním recyklácia. Na fľašiach, škatuliach a vrecúškach sa čoraz viac objavujú nápisy „100 % recyklovateľné“. Výrobcovia ubezpečujú spotrebiteľov, že kúpa plastových obalov nie je zločin. Ak je recyklácia naozaj riešením, prečo sa vo svete produkuje viac plastových materiálov ako kedykoľvek predtým? Ide o klamlivú reklamu? Množstvo peňazí v tomto odvetví problém skôr skrýva, než ho rieši. Film Prečo plasty? – Mýtus zvaný recyklácia upriamuje pozornosť na priekupníkov na čiernom trhu, ktorí vyhľadávajú krajiny, kde by sa mohli zbaviť našich plastov, na odpadových magnátov, ktorí bohatnú na spaľovaní odpadu, a na organizovaných zločincov, pre ktorých je dnes pašovanie odpadu rovnako výnosné ako obchodovanie s ľuďmi. Film poukazuje i na to, ako niektoré z najväčších značiek spotrebného tovaru schovávajú za rozprávku o recyklácii spôsob, ktorý im umožňuje bez následkov naďalej znečisťovať životné prostredie. Keďže na to, že sa svet topí v plastoch, doplácame všetci, film kladie otázku: Kto na tom zbohatne?
RÉŽIA
Tom Costello, Benedict Wermter / Dánsko / 2021 / 52 min.
JAZYK
anglicky, nemecky, dánsky, indonézsky
TITULKY
slovenské, anglické
TÉMA
Klíma
20.10. Diskusia
20.30. Odvaha
Vo víre masových protestov po bieloruských prezidentských voľbách, ktoré sa uskutočnili v lete roku 2020, zadržia v Minsku trojicu hercov nekomerčného divadla. Tí chceli, aby v rozľahlých uliciach Minska zaznel aj ich hlas, ktorým volali po slobode prejavu a dlho očakávanej zmene na čele štátu. Štátny bezpečnostný aparát však hlas ľudu brutálnym spôsobom umlčí. Uväznení sú nielen divadelníci, ale aj mnohí ďalší ľudia. Krajina sa ocitá na pokraji občianskej vojny. Film Odvaha dokumentuje statočný a nenásilný odpor, ktorý nielen pred protestmi, ale aj po nich stelesňujú Maryna, Pavel a Denis. Ponúka autentický pohľad na udalosti, dokonale a pútavo sa ponára do osudov ľudí, ktorí v dnešnom Bielorusku zvádzajú boj za slobodu a právo na demokraciu.
RÉŽIA
Aliaksej Palujan / Nemecko, Bielorusko / 2021 / 90 min.
JAZYK
rusky, bielorusky, nemecky
TITULKY
české, anglické
TÉMA
Politické režimy

Kino Moskva: UNCHARTED
2022-02-17 17:50 - 2022-02-19 20:00 | Kino Moskva, Moskovská 1, Martin, 03601, Slovenská republika
Potomok slávneho hľadača pokladov sira Francise Drakea, Nathan Drake, konečne našiel stopu k prekliatej zlatej soške zo Zlatého mesta v El Dorade. Keď sa však vydá na cestu, za chrbtom sa mu náhle objavia zákerní konkurenti.

Kino Moskva: Veľký červený pes Clifford
2022-02-17 16:00 - 2022-02-21 17:40 | Kino Moskva, Moskovská 1, Martin, 03601, Slovenská republika
Keď sa stredoškoláčka Emily Elizabeth snaží zapadnúť doma aj v škole, objaví malé červené šteniatko u čarovného zvieracieho záchrancu, ktoré je predurčené stať sa jej najlepším priateľom. Keď sa Clifford v jej newyorskom byte stane obrovským červeným psom a upúta pozornosť genetickej spoločnosti, ktorá chce zvieratá naklonovať do veľkých rozmerov, Emily a jej bezradný strýko Casey musia bojovať so silami chamtivosti na úteku cez celý New York. Počas toho Clifford ovplyvňuje životy všetkých okolo seba a učí Emily a jej strýka skutočný význam prijatia a bezpodmienečnej lásky. Clifford naučí svet ako naozaj MILOVAŤ VO VEĽKOM.

Scandi 2022: Ninjababy
2022-02-14 20:00 - 22:00 | Kino Moskva, Moskovská 1, Martin, 03601, Slovenská republika
Keď Rakel (23) dosť neskoro, v šiestom mesiaci, zistí, že je tehotná po nie až takej romantickej jednorazovke, jej svet sa mení. Jej priateľ, ktorý nie je otcom, je v pohode s tým, že Rakel čaká dieťa. Ale tá vôbec nie je pripravená stať sa matkou. Keďže potrat už nie je možný, jedinou možnosťou je adopcia. A práve vtedy sa objaví Ninjababy, animovaná postavička, ktorá robí Rakel z každodenného života peklo. Vyštverá sa z jej poznámkového bloku a skočí jej do čajovej šálky, odkiaľ jej stále pripomína, aká je otrasná.

Scandi 2022: Tove
2022-02-13 20:00 - 22:00 | Kino Moskva, Moskovská 1, Martin, 03601, Slovenská republika
Helsinki 1945. Koniec vojny prináša maliarke Tove Jansson nový pocit umeleckej a spoločenskej slobody. Zatiaľ čo svoje umelecké ambície sústreďuje na maľovanie, očarujúce príbehy muminovských postavičiek, ktoré rozprávala vystrašeným deťom v protileteckých krytoch, rýchlo začnú žiť vlastným životom a prinášajú jej celosvetovú slávu a finančnú slobodu. Jej túžba po slobode je však vystavená skúške, keď stretne divadelnú režisérku Vivicu Bandler, ktorá v nej roznieti elektrizujúcu a pohlcujúcu lásku. V čase, keď začína nachádzať svoju umeleckú identitu, objavuje aj pravú lásku a túži, aby bola opätovaná; jedine tak, že si vytvorí vlastnú cestu, sa môže naučiť byť slobodná.

Scandi 2022: Projekt Z alebo ako sa točí zombie film
2022-02-12 20:00 - 22:00 | Kino Moskva, Moskovská 1, Martin, 03601, Slovenská republika
Skupina študentov filmu vezme troch nezamestnaných hercov nakrútiť zombie film v zatvorenom moteli v nórskych horách. Ich fikcia sa odrazu mení na realitu, keď začne filmový pľac terorizovať neznámy tvor.

TURIEC FILM: CELULÓZKA + HISTÓRIA LYŽOVANIA V TURCI
2022-02-12 19:00 - 20:00 | Bar Museum, Malá hora 2, Martin, 03601, Slovenská republika
PREMIETANIE DOKUMENTU CELULÓZKA A HISTÓRIA LYŽOVANIA V TURCI
Jedinečný dokument o dnes už neexistujúcej továrne na výrobu celulózky.
Vrátime sa na začiatok 19. storočia kedy továreň začala s výrobou.
Dozviete sa kto ju založil, aké mala strojové vybavenie, čo produkovala a za akých podmienok v nej pracovali ľudia. Zaspomínajú si bývalí riaditelia.
dĺžka 25 min.
História lyžovania v Turci
Dokument vás oboznámi so začiatkami lyžovania vo svete a jeho prvými propagátormi na Slovensku a v Turci. Dozviete sa ako sa vyvíjala výstroj a ako sa rozvíjali lyžiarske strediská v Turci. Zaujímavý je aj osud turistických chát v Turčianskej kotline.
dĺžka 30 min.
Režim OP
Bez vstupného

Kino Moskva: Vezmi si ma
2022-02-12 18:00 - 2022-02-13 20:00 | Kino Moskva, Moskovská 1, Martin, 03601, Slovenská republika
Nepravdepodobná romanca dvoch rôznych ľuďoch, ktorí hľadajú niečo skutočné vo svete, kde sú hodnoty založené na lajkoch a sledovateľoch. Vezmi si ma je moderný, milostný príbeh o celebritách, manželstve a sociálnych sieťach. V hlavných úlohách zažiatia Jennifer Lopez, latinsko americká spevácka Maluma a charizmatický Owen Wilson.

Scandi 2022: Divoch
2022-02-11 20:00 - 22:00 | Kino Moskva, Moskovská 1, Martin, 03601, Slovenská republika
Martin v zúfalej snahe prekonať krízu stredného veku uteká od spoločnosti, aby mohol žiť v lese. Zaobstará si luk a jaskynný outfit, ale pravda je taká, že v prežití nestojí za nič. Jedného dňa stretne Musu, drogového dílera, ktorý je zranený a na úteku. V nádeji, že uniknú mnohým problémom, sa toto excentrické duo vydáva na hektickú jazdu cez fjordy. Prenasleduje ich miestna polícia, rozzúrený Viking, násilníci a v neposlednom rade Martinova rodina.

Kino Moskva: The King's Man: Prvá misia
2022-02-11 17:50 - 2022-02-12 20:00 | Kino Moskva, Moskovská 1, Martin, 03601, Slovenská republika
Prequel k prvému filmu Kingsman: Tajná služba zasadený do prostredia prvej svetovej vojny. Spoznajte začiatky tejto štýlovej, britskej tajnej služby.
Keď sa dá dohromady banda najhorších tyranov a zločincov histórie, aby rozpútali zničujúcu vojnu, potom jeden muž musí súperiť s časom, aby ich spiknutie prekazil.

Kino Moskva: Tajomstvo starej bambitky 2
2022-02-11 16:00 - 2022-02-15 18:00 | Kino Moskva, Moskovská 1, Martin, 03601, Slovenská republika
Z Jakuba je kráľ, z Aničky kráľovná a rodina sa rozrástla o zvedavú princeznú Johanku. Tá najradšej trávi čas s milujúcim deduškom Karabom, spravodlivým to lúpežníkom, ktorý sa teraz venuje len hrnčiarskemu remeslu. Chamtiví radcovia Lorenc a Ferenc boli vyhostení z kráľovstva, potulujú sa po svete a hľadajú miesto, kde by mohli opäť začať kuť pikle. Zdá sa, že mladá, neskúsená kráľovná Júlia zo susedného kráľovstva sa stane vhodným nástrojom ich pomsty. Že by nastal čas oprášiť tajomnú bambitku, ktorá doteraz ležala dobre ukrytá a zavolať na pomoc lúpežníka Karabu a spojiť všetky sily, aby spravodlivosť a láska konečne zvíťazili?

Scandi 2022: Margrete - kráľovná severu
2022-02-10 20:00 - 22:00 | Kino Moskva, Moskovská 1, Martin, 03601, Slovenská republika
Píše sa rok 1402. Margrete sa podarilo to, čo žiadnemu mužovi pred ňou. Spojila Dánsko, Nórsko a Švédsko
do mierovo orientovanej únie, ktorej sama vládne prostredníctvom svojho mladého adoptívneho syna Erika. Únia je
však obkľúčená nepriateľmi, a tak Margrete plánuje manželstvo medzi Erikom a anglickou princeznou. Spojenectvo
s Anglickom by únii zaručilo status vznikajúcej európskej veľmoci, ale hroziace sprisahanie môže zničiť Margrete
a všetko, čomu verila. Režisérka Charlotte Sieling má za sebou dlhú kariéru ako jedna z najznámejších dánskych
režisérok TV sérií, ako Borgiovci (2013), The Killing, Most (2011), Those Who Kill (2014) a americký seriál Homeland
(V mene vlasti) (2018). Charlotte Sieling prináša v snímke MARGRETE – KRÁĽOVNÁ SEVERU jeden z najväčších
príbehov severských krajín, príbeh o jednej z najmocnejších žien v európskych dejinách.
